stanford-oval/wikipedia huggingface dataset:
Elisabeth ja Essex
Oscar-ehdokkuudet

| 0 | 1 | 2 | 3 | 4 |
| --- | --- | --- | --- | --- |
| Vuosi | Palkinto | Kategoria | Kenelle | Voitto / Ehdokkuus |
| 1940 | Oscar-palkinto | Paras lavastus | Anton Grot | Ehdokkuus |
| 1940 | Oscar-palkinto | Paras kuvaus (värielokuva) | Sol Polito W. Howard Greene | Ehdokkuus |
| 1940 | Oscar-palkinto | Parhaat erikoistehosteet | Byron Haskin Nathan Levinson | Ehdokkuus |
| 1940 | Oscar-palkinto | Paras puvustus (mustavalkoelokuva) | Erich Wolfgang Korngold | Ehdokkuus |
| 1940 | Oscar-palkinto | Paras äänitys | Nathan Levinson | Ehdokkuus |
Aiheesta muualla

Elisabeth ja Essex AllMoviessa. (englanniksi)
The Private Lives of Elizabeth and Essex(1939). Turner Classic Movies – TCM. Arkistoitu 29.3.2015. Viitattu 6.7.2022. (englanniksi)
Espanjalaisten asutus Amerikassa

Espanjalaisten asutus alkoi nopeasti levitä Uuteen maailmaan eli Amerikan mantereelle Kolumbuksen matkojen jälkeen. Niinpä kuningas  Ferdinand Katolilainen sääti vuonna 1512 Burgosin lait (esp. Leyes de Burgos) uudisasutusta varten. Intioiden Recopilaciónin neljännen kirjan kahdestoista luku alkaa Ferdinandin säätämällä lainkohdalla, jossa hän rohkaisee Uuden Maailman asuttajia. Uuden Maailman asuttaminen ei käynnistynyt ilman väärinkäytöksiä.
Kaarle V, joka hallitsi kardinaaliensa ja neuvostojensa myötävaikutuksella, koetti jo valloitusten alkuvaiheissa toimia niin, että valloituksen jälkeen muodostettavia asutuksia varten olisi olemassa viisaita ohjeita. Vuonna 1523 Kaarle V antoi asuttamiseen ja intiaanien kohteluun liittyvän määräyksen. Saman vuoden toukokuussa hän antoi määräyksen, jonka tarkoituksena oli estää maaomaisuudella keinottelu. Kaarle V ei katsonut suosiolla maiden joutumista kirkonmiesten ja sääntökuntien haltuun.
Koska lähinnä keskusaukioita sijaitsevat tontit olivat arvokkaimmat, syntyi tonttien jaoista suuria riitoja, josta syystä Filip II näki tarpeelliseksi tarkentaa ja antaa uusia asutukseen liittyviä määräyksiä. Ehdot olivat monelle liian vaikeita noudatettaviksi. Oli helpompaa kuljeskella miellyttävässä ilmastossa ja elää intiaanien kustannuksella. Asiaan puututtiin karkotuksin.
Espanjalaiset

| Espanjalaiset Españoles |
| --- | --- |
 Kuuluisia espanjalaisia
Väkiluku:  44 miljoonaa
Asuinalueet:   Espanja 40 miljoonaa
Kielet:  espanja
Uskonnot:  katolilaisuus
Espanjalaisilla tarkoitetaan Espanjan asukkaita. Espanjan väestö on muodostunut muiden muassa baskeista, kelteistä, roomalaisista, visigooteista ja maureista.
Huomattava osa espanjalaisista kokee ensisijaisesti edustavansa omaa etnistä vähemmistökansallisuuttaan – eli olevansa esimerkiksi baskeja, katalonialaisia tai galicialaisia – ja vasta toissijaisesti kuuluvansa espanjalaisiin.[lähde? ]
Suurin osa Espanjan asukkaista, noin 31,6 miljoonaa, puhuu ainoana äidinkielenään espanjaa (español tai castellano). Espanjassa on yhteensä 44 miljoonaa asukasta, joista siis yli 10 miljoonaa puhuu äidinkielenään sekä espanjaa että muuta kuin espanjan kieltä – valtaosa heistä joko katalaania, galegoa tai baskin kieltä.
Espanjalaisten jälkeläisiä asuu miljoonittain myös Latinalaisessa Amerikassa, Filippiineillä ja Päiväntasaajan Guineassa. Latinalaisamerikkalaisia asuu myös Yhdysvalloissa, jossa he muodostavat noin 14 % koko valtion väestöstä.
Finn Feiring

| Finn Feiring> Henkilötiedot |
| --- | --- |
Syntynyt: 26. lokakuuta 1871 Kristiania (nyk. Oslo)
Kuollut: 17. toukokuuta 1953 (81 vuotta) Kauniainen
Arvonimi: kauppaneuvos
Muut tiedot
Tunnustukset:  Suomen Valkoisen Ruusun I lk:n ritari
Yritys:  Yhdistyneet Villatehtaat
Asema:  toimitusjohtaja
Hallitusjäsenyydet:  pj. 1918–1948
Järjestöjäsenyydet:  Kauniaisten suojeluskunnan päällikkö, Svenska Finlands Skytteförbundin puheenjohtaja
Finn Feiring (26. lokakuuta 1871 Kristiania (nyk. Oslo) – 17. toukokuuta 1953 Kauniainen) oli suomalainen kauppaneuvos ja toimitusjohtaja. Hänen isänsä oli norjalainen eversti Edmund Feiring ja äitinsä Helga de Seue.
Norjassa varttunut Feiring muutti Suomeen ja valmistui ylioppilaaksi Viipurin ruotsalaisesta lyseosta ja opiskeli Helsingin yliopistossa lakia. Hän toimi ensin rautatievirkamiehenä ja vuodesta 1900 Yhdistyneiden Villatehtaiden konttoripäällikkönä. Yhtiön toimitusjohtajana ja hallituksen puheenjohtaja hän työskenteli 1918–1948. Lisäksi hän toimi Suomen Teollisuusliiton hallituksen puheenjohtajana 1926–1931, puolustusministeriön hankinta-asioiden neuvottelukunnan puheenjohtajana ja vuosina 1940–1947 Svenska Finlands Skytteförbundin (Suomen ruotsalainen Ampujainliitto) puheenjohtajana. Hän istui myös Teollisuudenharioittajain Keskinäisen Tapaturmavakuutusyhtiön ja Svenska Handelshögskolanin hallintoneuvostoissa ja Säteri Oy:n hallituksessa.
Hän asui perheineen Kauniaisten huvilassaan (”Villa Feiring”) vuodesta 1910 ja toimi Kauniaisissa ensin yhdyskuntavaltuuston jäsenenä 1916–1920 ja sittemmin kauppalanvaltuustossa 1920–1948, jossa toimi puheenjohtajana 1922–1948. Feiring oli myös Kauniaisten suojeluskunnan päällikkö.
Feiring sai Suomen Valkoisen Ruusun I luokan ritarimerkin. Hänet nimitettiin Suomen itsenäisyyden ajan 48:nneksi kauppaneuvokseksi 31. lokakuuta 1930.
Aiheesta muualla

Holger Wester: Kauppaneuvos Finn Feiring (1871–1953). Suomen talouselämän vaikuttajat -verkkojulkaisu (maksullinen). 5.9.2011. Suomalaisen Kirjallisuuden Seura.
Eschweiler

| Eschweiler |
| --- | --- |
 Eschweilerin päärautatieasema
 vaakuna
 Eschweiler
 Koordinaatit: 50°49′N, 6°17′E 
Valtio:  Saksa
Osavaltio:  Nordrhein-Westfalen
Hallintopiiri:  Köln
Piirikunta:  Aachen
Hallinto:  
 – Pormestari:  Nadine Leonhardt (SPD)
Pinta-ala:  
 – Kokonaispinta-ala:  75,75 km²
Korkeus:  110–262 m
Väkiluku (31.12.2022):  56 049
 – Väestötiheys:  740 as./km²
 
 www.eschweiler.de  
Infobox OKVirheellinen NIMI-arvo: 
Kambachin linna
Eschweiler on kaupunki Nordrhein-Westfalenin osavaltiossa, läntisessä Saksassa. Se sijaitsee Aachenin ja Kölnin kaupunkien välissä. Kaupungin läpi virtaa Indejoki. Kaupunki on pinta-alaltaan 75,8 neliökilometrin suuruinen, ja asukkaita siellä oli 56 049 vuoden 2022 lopussa. Asukastiheys kaupungissa on 740 as./km². Eschweiler on Aachenin piirikunnan keskuskaupunki. Kaupunki on jaettu 22 eri kaupunginosaan. Eschweilerissä on useita linnoja, golfkenttä ja keinotekoinen Blausteinseen järvi. Kaupungissa järjestetään myös karnevaali.
Historia

Varhaisin maininta Eschweilerista ajoittuu vuodelle 828. Se mainittiin tuolloin frankkilaisen historioitsijan ja Kaarle Suuren avustajan Einhardin luomassa asiakirjassa. Vuoden 962 tienoilla Eschweilerin hallinta siirtyi Frankkien valtakunnalta Pyhälle saksalais-roomalaiselle keisarikunnalle.
Ranskalaiset joukot tuhosivat Eschweilerin täysin vuonna 1678 ja kaupungin hallinta siirtyi ranskalaisille vuonna 1794. Osana Ranskaa se toimi kantoninsa pääkaupunkina vuodesta 1800 vuoteen 1815. Vuonna 1815 Eschweilerin ja Burtscheidin kantonit yhdistettiin preussilaiseen Aachenin piirikuntaan. Eschweilerille myönnettiin preussilaiset kaupunginoikeudet vuonna 1856.
Vuonna 1932 kaupunkiin liitettiin Hastenrath ja Nothberg. Kaupunki kärsi merkittäviä vaurioita lukuisten muitten saksalaisten kaupunkien tavoin toisessa maailmansodassa. Vuonna 1972 Nordrhein-Westfalenin hallintouudistusten myötä Eschweilerin väkiluku nousi tuhansilla, kun kaupunkiin liitettiin Dürwiß, Kinzweiler, Laurenzberg, Lohn ja Weisweiler.
Väestö

Vuoden 2006 lopussa Eschweilerin asukasluku oli 55 646. Kaupungin asukkaista noin kahdeksan prosenttia on ulkomaalaisia. Suurin ulkomaalaisryhmä on turkkilaiset, joita on noin 20 prosenttia ulkomaalaisista. Turkkilaisten jälkeen suurimmat ulkomaalaisryhmät ovat bosniahertsegovinalaiset, marokkolaiset ja portugalilaiset. Kaupungin asukkaista noin 66 prosenttia on katolisia ja noin 13 prosenttia evankelisia.
Väestö > Asukasluvun kehitys

| Vuosi | Asukasluku |
| --- | --- |
1533: 850
1642: 3 600
1790: 3 386
1820: 4 500
1825: 6 014
1852: 10 504
1880: 15 610
1900: 21 668
1909: 25 619
1932: 34 505
1955: 38 202
1972: 55 497
2004: 55 697
Ystävyyskaupungit

Wattrelos, Ranska (vuodesta 1975)
Reigate & Banstead, Englanti (vuodesta 1985)
Sulzbach-Rosenberg, Saksa (vuodesta 2019)
Lähde:
Aiheesta muualla

Kuvia tai muita tiedostoja aiheesta Eschweiler Wikimedia Commonsissa
Eschweilerin kaupungin viralliset internetsivut (saksaksi)
Elisabeth Öhman

| Elisabeth Öhman> Henkilötiedot |
| --- | --- |
Syntynyt: 6. helmikuuta 1953 Tukholma, Ruotsi
Ammatti:  näyttelijä
Aiheesta muualla
IMDb
Elonet
Eva Ulrika Elisabeth Öhman (s. 6. helmikuuta 1953 Tukholma) on ruotsalaissyntyinen, uransa pääosin Suomessa tehnyt näyttelijä. Öhman on työskennellyt Suomen ruotsinkielisen teatteritaiteen piirissä ja sen ohella tehnyt sivurooleja muutamissa elokuva- ja televisiotuotannoissa.
Ura

Öhman on näytellyt sekä Turun ruotsalaisen teatterin että Svenska Teaternin musikaaleissa ja puhenäytelmissä. Lisäksi hän on tehnyt uraa improvisaatioteatteri Stjärnfallissa, joka on 1996 perustettu ruotsinkielinen riippumaton teatteriryhmä.
Valkokankailla Öhman on näytellyt muutaman sivuroolin. Hän on niin ikään tehnyt ruotsinkielisen ääniohjauksen elokuvaan Muumi ja vaarallinen juhannus (2008) yhdessä Iivo Baricin kanssa. Myös televisiosarjoissa Öhman on näytellyt lähinnä sivurooleja, kuten Kristinan osan 1990-luvun suositussa draamasarjassa Metsolat. Vuonna 1997 hänellä oli Samantha Hooberin rooli lyhytelokuvassa Kosminen kaaos (The Cosmic Sucker).
Filmografia > Elokuvat

Muumi ja vaarallinen juhannus (2008) (ääniohjaus)
Prinsessa (2010)
Filmografia > Televisiotuotannot

Metsolat (1993–1995)
Kosminen kaaos (1996)
Operaatio Stella Polaris (2003)
Fling (2004)
Aiheesta muualla

Start.arcada.fi[vanhentunut linkki]
Gamla.ostnyland.fi[vanhentunut linkki]
Feetu Knihti

| Feetu Knihti> Henkilötiedot |
| --- | --- |
Syntynyt: 16. maaliskuuta 2003 (ikä 21) Kiukainen, Suomi
Kansalaisuus:   Suomi
Jääkiekkoilija
Lempinimi:  Lätty, Fede, Feta, Kiukaisten Kutšerov
Pelipaikka:  keskushyökkääjä
Maila:  vasen
Pituus:  182 cm
Paino:  81 kg
Seura
Seura:  Ässät
Sarja:  SM-liiga
Pelinumero:  86
Pelaajaura
Pääsarjaura:  2021–
Feetu Knihti (s. 16. maaliskuuta 2003 Kiukainen) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan keskushyökkääjä.
Ura > Seuraura

Knihti aloitti jääkiekkoilun viisivuotiaana Panelian Raikkaassa. Hän siirtyi juniorina sittemmin Porin Ässiin. Knihti toimi kaudella 2018–2019 seuran C-nuorten varakapteenina. Kaudella 2021–2022 hän nousi Ässien U20-joukkueen kapteeniksi. Syyskuussa 2021 Knihti teki seuran kanssa kolmivuotisen SM-liigasopimuksen. Hän teki liigadebyyttinsä runkosarjan neljännellä kierroksella 17. syyskuuta 2021 vieraissa Hämeenlinnan Pallokerhoa vastaan. Knihti merkittiin Ässien kolmossentteriksi laidoilleen toinen debytantti, Valtteri Karnaranta sekä vasta toista liigaotteluaan pelannut Jami Virtanen. Hän sai ottelussa jääaikaa 11.23 minuuttia ja Knihti keräsi teholukeman –1. Liigauransa avausmaalin hän teki 12. helmikuuta 2022 Hämeenlinnan Pallokerhoa vastaan. Liigauransa toisen maalin Knihti teki 23. helmikuuta 2022 Pelicansia vastaan. Hän ratkaisi Ässille 3–2-voiton, kun jatkoaikaa oli pelattu vain neljä sekuntia. Knihdin osumasta tuli SM-liigan kaikkien aikojen nopein jatkoaikamaali. Edellinen ennätys oli seitsemän sekuntia, mikä oli aiemmin Tomáš Záborskýn (27. syyskuuta 2014) ja Patrick Davisin (6. helmikuuta 2016) hallussa. Kaikkiaan hän pelasi kauden aikana SM-liigassa 27 runkosarjaottelua tehopistein 2+4=6.
Kaudella 2022–2023 Knihti pelasi SM-liigassa 29 runkosarjaottelua tehopistein 2+3=5 ja kuusi playoff-ottelua ilman tehopisteitä. Hän vahvisti myös Ässien U20-joukkuetta. Kaudella 2023–2024 Knihti pelasi SM-liigassa 47 runkosarjaottelua tehopistein 3+4=7. Ässien SM-liigakauden päätyttyä hän vahvisti pudotuspeleissä seuran U20-joukkuetta. Kolmannessa välieräottelussa 1. huhtikuuta 2024 KooKoota vastaan Knihti teki Ässien 4–3-voittomaalin ensimmäisessä jatkoerässä ylivoimalla ajassa 61.53. Hänen osumansa ratkaisi joukkuelle finaalipaikan otteluvoitoin 3–0. Knihti voitti kauden päätteeksi U20 Suomen-mestaruuden. Huhtikuussa 2024 hän teki Ässien kanssa kaksivuotisen jatkosopimuksen.
Ura > Maajoukkueura

Knihti on pelannut viisi nuorten maaottelua.
Muuta

Knihti on maininnut C-junioreissa pelatessaan suosikkipelaajikseen Patrick Kanen ja Mathew Barzalin. Hän on myöhemmin Liigassa pelatessaan maininnut esikuvakseen myös Elias Petterssonin.
Charles Nkazamyampi

| Charles Nkazamyampi |
| --- | --- |

Henkilötiedot
Syntynyt: 1. marraskuuta 1964 (ikä 59) Burundi
Yleisurheilija
Laji:  keskimatkan juoksu
Ennätykset:  800 metrin juoksu: 1:44,24 (1993) 1000 metrin juoksu: 2:17,05 (1993)
| Mitalit> Maa:   Burundi.Miesten yleisurheilu.Sisäratojen MM-kilpailut  | Mitalit> Maa:   Burundi.Miesten yleisurheilu.Sisäratojen MM-kilpailut  | Mitalit> Maa:   Burundi.Miesten yleisurheilu.Sisäratojen MM-kilpailut  | Maa:   Burundi> Miesten yleisurheilu. |
| --- | --- | --- | --- |
|  Hopeaa | Toronto 1993 | 800 metrin juoksu |  |
Charles Nkazamyampi (s. 1. marraskuuta 1964) on aktiiviuransa päättänyt burundilainen keskimatkojen juoksija. Hän saavutti vuoden 1993 sisäratojen MM-kisoista hopeaa 800 metrin juoksusta. Ennätyksikseen Nkazamyampi juoksi 800 metrillä ajan 1:44,24 ja 1 000 metrillä ajan 2:17,05; molemmat vuonna 2003.
Charles Mulder

| Mitalit> Maa:   Belgia.Miesten rattikelkkailu. Olympialaiset  | Mitalit> Maa:   Belgia.Miesten rattikelkkailu. Olympialaiset  | Mitalit> Maa:   Belgia.Miesten rattikelkkailu. Olympialaiset  | Maa:   Belgia> Miesten rattikelkkailu. |
| --- | --- | --- | --- |
|  Pronssia | Chamonix 1924 | neljän–viiden miehen kelkka |  |
Charles Marie Aloy Mulder (1. heinäkuuta 1897 Antwerpen – 7. toukokuuta 1953 Antwerpen) oli belgialainen rattikelkkailija, joka voitti pronssia Chamonix’n 1924 talvikisojen 4–5 miehen joukkuekisasta Henri Willemsin, René Mortiaux’n, Paul van den Broeckin ja Victor Verschuerenin kanssa.
Mulder pelasi jääkiekkoa Le Puck d’Anvers -joukkueessa Antwerpenissä. Hän edusti Belgiaa vuosina 1924–1927 neljissä EM-kisoissa yhteensä kymmenessä ottelussa. Belgian joukkue saavutti hopeaa vuonna 1927 ja pronssia 1924. Mulder osallistui kelkkailussa vielä vuoden 1928 talviolympialaisiin sijoittuen 16:nneksi.
Epsilon Sagittarii

| Kaus Australis, 20 Sagittarii, HR 6879> Fyysiset ominaisuudet |
| --- | --- |
Näennäinen kirkkaus:  V 1,79 mv
Absoluuttinen kirkkaus:  MV -1,45 Mv
Spektriluokka:  B9.5 III
Väri-indeksi:  B-V -0,03; U-B -0,13
Lämpötila:  9200 K
Massa:  5 M☉
Säde:  7 R☉
Pyörimisnopeus:  140 km/s
Astrometriset ominaisuudet
Etäisyys:  145 valovuotta, 44 parsekia
Parallaksi:  22,55 ± 1,02 millikaarisekuntia mas
Säteisnopeus:  -15 km/s km/s
Epsilon Sagittarii (ε Sgr / ε Sagittarii) on tähti Jousimiehen tähtikuviossa. Sitä kutsutaan myös nimellä Kaus Australis.
Aiheesta muualla

Kaus Australis Kaler (Arkistoitu – Internet Archive)
Kaus Australis Alcyone.de
Kaus Australis David Darling
| --- | --- |
Tähdet:  ε Sgr, σ Sgr, ζ Sgr, δ Sgr, λ Sgr, π Sgr, γ2 Sgr, η Sgr, φ Sgr, τ Sgr, ξ2 Sgr, ο Sgr, μ Sgr, ρ1 Sgr, β1 Sgr, α Sgr, ι Sgr, β2 Sgr, θ1 Sgr, 62 Sgr, υ Sgr, X Sgr, 59 Sgr, 52 Sgr, γ1 Sgr, ω Sgr, 4 Sgr, 21 Sgr, 60 Sgr, ν1 Sgr, ψ Sgr, 56 Sgr, 43 Sgr, 11 Sgr, ν2 Sgr, 61 Sgr, ξ1 Sgr, χ1 Sgr, 55 Sgr, 29 Sgr, 15 Sgr, 54 Sgr, θ2 Sgr, Gl 783, 7 Sgr, 28 Sgr, χ3 Sgr, 14 Sgr, 24 Sgr, 50 Sgr, 18 Sgr, κ1 Sgr, 51 Sgr, κ2 Sgr, 33 Sgr, 63 Sgr, Y Sgr, ρ2 Sgr, 57 Sgr, 9 Sgr, HD 169830, 16 Sgr, RS Sgr, 63 Oph, 26 Sgr, HD 179949, 6 Sgr, 30 Sgr, 53 Sgr, 25 Sgr, 65 Sgr, RY Sgr, 17 Sgr, χ2 Sgr, HD 190647, Ross 154, Pistoolitähti, S2
Eksoplaneetat:  HD 169830 b, HD 169830 c, HD 179949 b, HD 190647 b
Taivaan kirkkaimmat tähdet
Civitanova

Civitanova voi tarkoittaa ainakin seuraavia:
Civitanova Marche – kunta Marchen alueella Pohjois-Italiassa.
Civitanova del Sannio – kunta Molisen alueella Pohjois-Italiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Civitanova”, voi hakea sivunnimihaulla, laajalla sivunnimihaulla tai tekstihaulla.
Civitas

Civitas (monikko  Civitates) tarkoitti Rooman valtakunnassa Rooman kansalaisuutta ja kansalaisoikeuksia. Sanaa käytettiin myös asutuskeskuksista ja myöhemmin se laajeni tarkoittamaan myös valtiota. Suomenkielinen sana yhteisö on latinaksi civitas.
Rooman kansalaisuuden sai, jos vanhemmat olivat Rooman kansalaisia. Tosin toinen vanhemmista sai olla myös ulkomaalainen (peregrinus), kunhan hänellä vain oli oikeus solmia Rooman lakien mukainen avioliitto. Rooman kansa tai sen edustajat saattoivat myös myöntää kansalaisoikeudet yksilöille tai kansanryhmille. Kansalaisoikeuksiin kuuluivat oikeus asettua ehdolle julkiseen virkaan sekä oikeus asepalvelukseen.
Epsom

| Epsom |
| --- | --- |
 High Street.
 fiEpsom 
 51°20′10″N, 0°16′05″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Surrey
Kaupunkipiiri:  Epsom ja Ewell
Maantiede
Kokonaispinta-ala:  8 km²
Väestö
Väkiluku (2021):  36 000
Väestötiheys:  4 352 as./km²
 www.epsom-ewell.gov.uk 
Epsom on 36 000 asukkaan kaupunki Surreyn kreivikuntaan kuuluvassa Epsomin ja Ewellin kaupunkipiirissä Kaakkois-Englannissa. Se sijaitsee 22 kilometriä Lontoon keskustasta lounaaseen ja luetaan Lontoon metropolialueeseen. Hallinnollisesti Epsom toimii Epsomin ja Ewellin kaupunkipiirin keskuspaikkana eikä sillä ole kunnallista itsehallintoa (unparished area).
Historia

Roomalaisaikana Epsomin kautta kulki Lontoosta Chichesteriin johtanut Stane Street ja Ewellin paikalla oli merkittävää asutusta. Paikannimi Epsom on saksilaisperäinen ja johdettu sanasta Ebbisham, joka tarkoittaa kutakuinkin ’Ebbin omistukseensa ottamia maita’ (engl. enclosure of Ebbi). Keskiajalla kylän maat siirtyivät Chertseyssä sijainneen luostarin omistukseen.
Epsomin merkitys kasvoi vuoden 1618 jälkeen, kun sen lähistöltä löydettiin mineraalilähteitä, joiden vesi sisälsi runsaasti epsomsuolaa eli magnesiumsulfaattia. Lähteiden yhteyteen perustettiin kylpylä, josta tuli 1600-luvulla suosittu Lontoon yläluokan keskuudessa, ja siellä vierailivat muun muassa Samuel Pepys ja Nell Gwyn. Lontoosta saapuvia vierailijoita varten rakennettiin High Streetin länsipäähän kokoontumistila, kauppoja ja kahviloita.
Epsom Downsilla alettiin järjestää hevoskilpailuja 1600-luvulla Englannin sisällissodan jälkeen. Epsom Oaks järjestettiin ensimmäisen kerran 1779 ja Epsom Derby 1780. Epsom Derby on saanut nimensä Derbyn 12. jaarlilta Edward Smith-Stanleylta. Kerrotaan, että jaarli voitti tämän kunnian osakseen heitettyään kolikkoa derbyn toisen perustajan kanssa. Kilparadalle rakennettiin ensimmäinen katsomo 1830 ja kaksi muuta vuosina 1927 ja 1995. Nykyään derby järjestetään kesäkuun ensimmäisellä viikolla, ja sitä pidetään Englannin viidestä klassisesta hevoskilpailusta arvostetuimpana.
Epsomin kellotorni (1847–8).
Chopin (votka)

Chopin-votkapakkaus.
Chopin on säveltäjä Frédéric Chopinin mukaan nimetty puolalainen votkamerkki (40 t-%). Neljästi tislattava votka valmistetaan Podlasien alueen perunoista. Pohjois-Amerikkaan Chopin tuli saataville ensi kertaa vuonna 1997.
Chopped and Screwed

Chopped and Screwed (tunnetaan myös nimillä Chopped & Screwed tai Screwed & Chopped) on 1990-luvulla syntynyt hip hop -musiikin remixtyyli. Tyylissä hidastetaan tempoa, joka aiheuttaa äänen tekstuurin madaltumisen ja varsinkin bassotaajuuksien rikastumisen. DJ Screwin alkuperäiseen tyyliin kuuluu myös iskujen väliin jättäminen, skrätsääminen sekä musiikin pysäyttäminen hetkittäin. Tyylin popularisoitumisen jälkeen 2000-luvulla mm. A$AP Rocky ja Drake ovat käyttäneet sitä kappaleissaan yhtenä elementtinä.
Fosfonaatit

Orgaanisten fosfonaattien yleinen rakenne
Fosfonaatit ovat orgaanisia yhdisteitä, joissa on yksi tai useampia C-PO(OH)2 tai C-PO(OR)2 (R=alkyyli, aryyli) -ryhmiä. Ensimmäisen bisfosfonaatin valmistivat vuonna 1897 Von Baeyer ja Hofmann. Bisfosfonaatteja käytetään lääkeaineina erilaisien luuhun liittyvien sairauksien, kuten osteoporoosin, Pagetin taudin sekä kasvainten aiheuttaman hyperkalsemian hoidossa. Fosfonaatit ovat myös tehokkaita kelatoivia yhdisteitä. Osteoporoosissa bifosfonaattien teho on kiistetty BMJ:ssä vuonna 2015 julkaistulla tutkimuksella.
Aiheesta muualla

Kuvia tai muita tiedostoja aiheesta Fosfonaatit Wikimedia Commonsissa
Franz Xaver Winterhalter

Winterhalter noin vuonna 1865.
Franz Xaver Winterhalter (20. huhtikuuta 1805 Menzenschwand, Schwarzwald – 8. heinäkuuta 1873 Frankfurt am Main) oli saksalainen taidemaalari ja graafikko, joka tunnetaan parhaiten maalaamistaan Euroopan kuninkaallisia esittävistä muotokuvista.
Winterhalter opiskeli Freiburgissa ja Münchenissä. Hänestä tuli vuonna 1828 Badenin suurherttuakunnan kruununprinssin puolison Sophien piirustuksenopettaja, ja hän pääsi siten Badenin hovimaalariksi. Vuonna 1836 Winterhalter muutti Pariisiin, jossa hänen teoksensa kohosivat pian muotiin. Hän sai suojelijakseen ensin Ranskan kuningas Ludvig Filipin ja sittemmin tätä seuranneen keisari Napoleon III:n sekä hänen vaimonsa keisarinna Eugénien. Vuonna 1841 hänet kutsuttiin myös Englannin hoviin sekä myöhemmin Belgian ja useiden Saksan ruhtinaskuntien hoveihin. Hän ikuisti muotokuviin huomattavan osan aikansa kuninkaallisista ja ylhäisaateliin kuuluneista.
Winterhalter mukautti muotokuvat aina kunkin hovin toiveisiin sopiviksi, ja ne palvelivat siten myös vallanpitäjien poliittisia tarpeita. Joukossa oli myös joitain ryhmämuotokuvia. Hän teki muitakin maalauksia, kuten Decamerone (1837) ja Florinda (1852). Winterhalterin maalaustyyli oli alkuun varsin perinteinen, mutta myöhemmin hän siirtyi vapaampien siveltimenvetojen ansiosta romanttisempaan tyyliin, joka lisäsi hänen suosiotaan. Hän otti tavaksi maalata suoraan valmis muotokuva tekemättä lainkaan tutkielmia sitä varten. Hänen maalauksensa levisivät ja tulivat tunnetuiksi monina kopiona. Nykyään niitä arvostetaan enemmän historiallisina todistuskappaleina aikansa yhteiskunnasta kuin taideteoksina.
Franz Xaver Winterhalter: Keisarinna Eugénie hovineitojensa ympäröimänä (1855).
Winterhalterin tunnettuja maalauksia ovat muun muassa Keisarinna Eugénie hovineitojensa ympäröimänä (1855) sekä Itävallan keisarinna Elisabetin muotokuva. Winterhalterin veli Hermann Winterhalter (1808–1891) oli myös muotokuvamaalari ja toimi hänen avustajanaan.
Aiheesta muualla

Kuvia tai muita tiedostoja aiheesta Franz Xaver Winterhalter Wikimedia Commonsissa
Fischbrötchen

Valikoima Fischbrötchen-sämpylöitä.
Fischbrötchen ("kalasämpylä") on saksalainen sämpylätyyppi, jonka päätäytteenä on kala. Se on paikallinen erikoisuus Saksan pohjoisosissa siinä missä esim. Weisswurst Baijerissa ja currywurst Berliinissä.. Usein käytetään silliä sen eri muodoissa, mutta myös muut kalat, kuten makrilli ja lohi, ovat mahdollisia ja toisinaan myös katkaravut. Fischbrötchen on luonteeltaan take away -ruokaa ja sitä tarjoillaan esim. markkinoilla. Se on niin erottamaton osa Hannover Messe -markkinoita, että tapahtuman puhekielinen nimitys on Fischbrötchenmesse.
Kalan lisäksi sämpylään laitetaan usein myös sipulia, suolakurkkuja ja erilaisia kastikkeita (mm. remoulade).
Aiheesta muualla

Kuvia tai muita tiedostoja aiheesta Fischbrötchen Wikimedia Commonsissa
Civitella Messer Raimondo

| Civitella Messer Raimondo |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Danilo D'Orazio
Pinta-ala:  
 – Kokonaispinta-ala:  12,72 km²
Väkiluku (31.12.2017):  818
 – Väestötiheys:  64 as./km²
Postinumero:  66010
Infobox OKVirheellinen NIMI-arvo: 
Civitella Messer Raimondo on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 818 ihmistä vuonna 2017. Vuoden 2011 väestönlaskennan mukaan kunnassa oli 861 asukasta.